Nõukogude-Ukraina sõda

Nõukogude-Ukraina sõda (ukraina keeles Радянсько-українська війна) oli sõjaline konflikt Ukraina Rahvavabariigi ja Nõukogude Venemaa vahel aastatel 1917–1921.

 Algus 
20. novembril 1917 andis Ukraina Keskraada välja kolmanda universaali, millega kuulutas 20. novembril 1917 välja Ukraina Rahvavabariigi (URV), mis pidi jääma tulevikus tekkiva demokraatliku Venemaa koosseisu. 12. detsembril 1917 korraldasid bolševikud Kiievis mässu, kuid keskraadale ustavad väeüksused võtsid neilt ära relvad ning saatsid Ukrainast välja. 24.-25. detsembril 1917 Harkivis toimunud I Üleukrainalisel Nõukogude Kongressil kuulutasid bolševikud URV-s välja nõukogude võimu, millega algas Nõukogude-Ukraina sõda.Johannes Remy. Ukraina ajalugu. EKSA, 2018. Lk. 155-157. 26. detsembril 1917 langetas URV otsuse moodustada Ukraina rahvavabariigi armee ja mehitada see vabatahtlikkuse alusel.Tšoli, S. Lojaalsuskriis ja rahvusarmee formeerimine Ukrainas kolme Ukraina-Vene sõja kontekstis - Eesti sõjaajaloo aastaraamat, Vol 6 (2016) Lk. 172.

 Lahingud 
 29. jaanuar 1918 – Krutõ lahing
 1.–6. juuni 1919 – Kamjanets-Podilskõi lahing

 Sõja lõpp 
Poola ja Nõukogude Venemaa sõjategevus lõppes 1920. aasta oktoobris sõlmitud Riia vaherahuga. Poola ja Nõukogude Venemaa sõlmisid 1921. aasta märtsis Riia rahulepingu. Ukraina ala jagati nii, et Poola sai endise Austria Galiitsia ja osa varem Venemaale kuulunud Ukraina alast. Petljurale lojaalsed üksused võitlesid Ukraina alal ka pärast vaherahu sõlmimist, kuid taandusid 1920. aasta novembris Poola territooriumile. 1921. aasta novembris tungisid ukrainlaste üksused Poola aladelt Nõukogude Ukraina alale, kuid rünnak ebaõnnestus.Johannes Remy. Ukraina ajalugu. EKSA, 2018. Lk. 170.

 Viited 

 Välislingid 
Проскурівський прорив, що врятував УНР та її армію (2020) 

Kategooria: 20. sajand Ukrainas
Kategooria:Nõukogude-Ukraina sõda
Kategooria:Venemaa sõjandus